اتم اللسان يفقه قولي السلام عليكم ورحمة الله وبركاته. اهلا بحضراتكم في الحلقة رقم خمسة وعشرين من حلقات سلسلة تدبر اسماء الله الحسنى ونحن الليلة على موعد مع ثلاث اسماء من اسماء الله
العلي والاعلى والمتعال الحمد لله والصلاة والسلام على رسول الله. طيب النهاردة زي ما قلنا كده هنبدأ اسماء الله العلي والاعلى والمتعال وهنفضل نتكلم فيها تلات حلقات. ان شاء الله النهاردة وبكرة وبعده
في نفس الموعد ان شاء الله العلي والاعلى والمتعال من اهم الاسماء ومن اكثر الاسماء التي اختلفت عليها المذاهب ولما اقول المذاهب لا اقصد المذاهب الفقهية المذاهب الفقهية الاربعة المشهورة المذهب الحنفي والمذهب المالكي والمذهب الشافعي والمذهب الحنبلي. ومن ضمنهم المذهب الظاهري. دي مذاهب
فقهية اختلافاتها حول الاحكام الشرعية. يعني ده حلال وده حرام وده ينفع ناكله وده ما ينفع ما نكلوش الكابوريا والاستاكوزا مسلا في بعض المذاهب لا يجيزوها. مذاهب اخرى بتقول حلال من صيد البحر يعني
لكن في العقيدة هناك مذاهب اخرى مذاهب فكرية اخرى مذاهب عقائدية المذهب الاثري اللي هو اهل الاثر اللي هم بيسموا نفسهم المدرسة السلفية وهناك المذهب الاشعري والمذهب الماتوريدي وهم قريبين من بعض جدا. وهو مذهب التأويل
وبيختلفوا مع بعض بقى ايه المدرستين الكبار دول حول آآ صفات الله واسماء الله مثلا الاية اللي بتقول يد الله فوق ايديهم المذهب الاثري او يعني المدرسة السلفية تقول يد الله يبقى نؤمن ان لله يدا
ليست كايدينا لانه لا يجوز تشبيه الله بمخلوقاته اهل التأويل اللي هم بقى الايه الاشاعرة يأولون كلمة اليد بمعنى القوة ويقولوا لو قلت له يد فقد اثبت له العضو حتى لو قلت ليست كايدينا
يبقى عنده عضو اسمه اسمه اسمه اليد فهذا في تجسيم فهذا لا يكفي بيقوله برضه يردوا عليهم المدرسة السلفية يقولوا يعني ازاي بالعقل كده بعد ما ربنا قال يد الله
فوق ايديهم تتجرأوا وتقولوا ما لوش يد خلاص ربنا قال له يا ادي باله يد لكن ليست كايدينا مقنع برضو يبقى شاعرها يقولوا لأ احنا عندنا ادلة ان كلمة يد تأتي بمعنى القوة
زي مسلا الاية الكريمة اللي ربنا في سورة صاد بيصف فيها الانبياء فبيقول آآ آآ واذكر عبادنا ابراهيم واسحاق ويعقوب اولي الايدي والابصار فربنا بيميزهم عن الناس فبيقول اولي الايدي معقول ربنا يقصد ان عندهم ايدين! ما الناس كلها عندها ايدين! فيبقى ربنا بيتكلم ان هم عندهم قوة
وعندهم عزيمة اسمع لدول تقتنع اسمع لدول تقتنع مشكلة مش انهم بيختلفوا. الاختراع ده شيء طبيعي المشكلة انهم بيتخانقوا وبيتهموا بعض بالانحراف العقائدي. انتم مجسمة وحشوية وانتم مش عارف ايه وبيقعدوا يتهموا بعض
كل واحد منهم كمان بيطلق على نفسه اهل السنة والجماعة والاتنين اهل سنة وجماعة عشان تبقوا عارفين. ولكن لهم اراء مختلفة. لكن لا يخرجهم هذا عن اهل السنة والجماعة. ولا الكلام اللي بقوله ده لا هيرضي دول ولا هيرضي دول
ما يفرقش معي انا مش عايز ارضي حد. انا عايز ارضي ربنا وباقول اللي في ضميري تبقوا عارفين هناك مذهب ثالث وهو مذهب المفوضة اللي بيقولوا ايه؟ نؤمن بصفات الله على مراد الله
يعني احنا بنفوض بنفوض ربنا في معاني هذه الصفات خلاص يعني هو احنا مش قادرين نوصل خلاص انا بفوض ربنا في معناها يعني لا داعي للخوض في المتشابهات اللي اعلى من مستوى فهمنا
وده موضوع حساس يخص صفات الله ليه هنتكلم فيه ونطلع غلطانين. طب ما نفوض ربنا فيها وخلاص دول كمان ما خلصوش منهم. انتقدوهم وقالوا انتم بتتهموا ربنا انه بيقول كلام غير مفهوم
يعني معقول ما نفهمش صفات ربنا ردوا عليهم قالوا لهم يا جماعة نحن نعلم عن الله لكننا لا نعلم كل شيء عن الله. وعندهم على كده دليل وهو طه قول الله تعالى
يعلم ما بين ايديهم وما خلفهم ولا يحيطون به علما لا يوجد انسان يحيط بالله علما ابدا ازا كان روحك روحك اللي فيك اللي جواك انت لا تدرك طبيعتها تفهم كل شيء عن الله
المشكلة ان اهل كل مدرسة من هذه المدارس الفكرية يدعي انه معظم السلف كانوا على هذا المذهب يقول السلف اقصد الاجيال الثلاثة الاولى التي اثنى عليها رسول الله صلى الله عليه وسلم. النبي عليه الصلاة والسلام له حديث
صحيح بيقول خير الناس قرني. يعني قرن يعني جيل جيلي وجيل النبي والصحابة خير الناس قرني ثم الذين يلونهم ثم الذين يلونهم وحديث له عن البقية بقى. بعد كده بييجي ناس مش عارف يعني بيتكلم عنهم بانهم يعني ايه
ممكن يشهدوا زور وما كان دا كله. لكن خير الناس التلات اجيال الاولى الامام النووي في شرح مسلم آآ بيقول انه المقصود بها جيل الصحابة ثم التابعين ثم تابعي التابعين
المفوضة قالوا مسلا ان معزم السلف كانوا كده ان السلف كانوا لا يخوضوا في هذه المعاني مين سمع حد من الصحابة بيتكلم في الكلام دوت وبيختلف مع صحابي تاني في الكلام دوت
ربنا يبارك عندهم وجهة نزر برضو يعني. يعني واستدلوا بقول الامام مالك لما الامام مالك سئل عن الاستواء كان في رجل سأله عن الاية اللي في سورة الحديد هو الذي خلق السماوات والارض في ستة ايام ثم استوى على العرش
قال له اشرح لنا الاستواء. ايه هو الاستواء؟ ازاي ربنا استوى استوى على العرش ازاي وقال الامام مالك الاستواء معلوم والكيف مجهول والسؤال عنه بدعة والايمان به واجب الاستواء معلوم لان الله اعلى منابه قال استوى على العرش. اذا نحن علمنا وربنا اعلمنا انه استوى على العرش. ازا الاستواء
معلوم الكيف مجهول لا يجوز انك تظن ان ربنا جالس على كرسي ده تجسيم لله وكل ما يصل اليه خيالك فالله سوى ذلك لا يمكن هتتصور الله سبحانه وتعالى ولا شيء يخص صفاته على حقيقتها ابدا مش هتقدر تفهمها
التجسيم لله. اما تقول تفتكر ان ربنا قاعد على كرسي فنحن ننزه الله عن الجسمية. ربنا ليس جسما ولا يحل في مخلوقاته لا يحل في مخلوقاته ازا الكيف مجهول. يبقى قال له الاستواء معلوم
والكيف مجهول اسمع بقى دي والسؤال عنه بدعة هل سأل احد من الصحابة النبي عليه الصلاة والسلام عن كيفية الاستواء ليه؟ طب اصحابها ما سألوش ليه كانوا يعلمون ان العقل الانساني له حدود بيقف عندها
زي ما البصر له حدود يعني بعد كزا كيلو متر انت ما بتقدرش تشوفه السمع له حدود فوق مسلا مية وعشرين ديسيبال ما تسمعش. انت ممكن اصلا يصيبك الصمم يعني تطرش. لو لو آآ آآ حصلت موجة فوق
وعشرين كزلك العقل له حدود عموما دي مذاهب اهل السنة والجماعة اللي موجودة التلاتة دول هل لازم نلتزم بواحد منها ونمشي عليه انا رأيي كده اللي مش عاجبه هو حر من حقكم يا جماعة انا ممكن اكون غلط على فكرة اصل انا بقول لكم انا ارى ان لا يوجد الزام باني امشي على مذهب واحد منهم
خالص. زي المزاهب الفقهية برضه ممكن تمشي على مذهب ابو حنيفة في امور الاسرة والزواج والطلاق والكلام ده كله. وتمشي على مذهب الامام الشافعي في الطعام والذبح الحلال وتمشي على
مذهب الامام مالك في المعاملات المالية ما فيش ما يلزمك انك تمشي على مذهب واحد يقول لك ده ترقيع ده مش ترقيع النبي صلى الله عليه وسلم ما خير بين امرين الا واختار ايسرهما. وهذه المذاهب نشأت بعد جيل الصحابة كمان
في جيل التابعين وفي جيل تابعي التابعين طب واللي قبلهم اللي ما كانوش ماشيين على رجب خالص يبقى ازا ما فيش ما يلزمنا كذلك في مسألة الاسماء والصفات انت ممكن تاخد بمذهب المدرسة السلفية فيه صفات معينة
انا شخصيا باخد به في مسلا العلو والفوقية اللي هي اسماء زي العلي والاعلى والمتعالية هتلاقيني واخد الخط السلفي هنا والرسول صلى الله عليه وسلم قال اللهم انت الظاهر فليس فوقك شيء. انا بيعجبني جدا هنا بصراحة المرأة هي المدرسة السلفية. لكن هناك
الصفات ممكن توحي بالتجسيم زي اليد العين. ربنا قال لي تصنع على عيني يد الله فوق ايديهم. انا هنا ارتاح اكثر لتأويل اهل التأويل مدرسة الاشعر هناك صفات تشبه صفات البشر الرحمة الغضب الحب هذه الصفات انا افوض ربنا فيها
اؤمن بها على مراد الله ربنا بيحب اه بيحب يعني لا الله آآ وهو يفرح طب بيفرح ازاي افوض ربنا هنا ما اقدرش يعني الانسان لما يفرح قلبه بيدق. ها
لما يغضب وجهه بيحمر اوعى تفتكر ان حب الله يشبه حبك فرح الله يشبه فرحك غضب الله يشبه غضب البشر ابدا. انا هنا بقى لا سأؤول ولا نبه ولا ولا ساقول ان هو غضب غباء ابدا. سافوض الله. الخلاصة هي انه
هناك اسماء نتكلم فيها وهيكون ممكن تجدوا ان انا لي موقف يتبع احدى هذه المدارس التلاتة ده مش معناه ان انا واخد آآ آآ خط هزه المدرسة في كل الاسماك. لأ
ده بس حبيت اقوله لكم من دلوقتي ان دي اول تلات اسماء هيكون هيظهر فيها الايه؟ الاختلاف ده بين الايه المذاهب الفكرية نصيحتي لكم اذا اردتم النجاة يوم القيامة ابتعدوا عن هذه الخناقة
خناقة بقى لها قرون وما خلصتش ومش هتخلص والله ناس كتير هتتحاسب حساب عسير بسبب هذه الخناقة خد باي رأي فيهم لكن لا تكفر احد لا تبدع احد من المدرستين. ما تقولش التاني صاحب بدعة
ونصيحة بقى ما تدخلوش في النقاشات دي لان لا طائل منها مش هينبني عليها عمل وبناء عليه ارجو ما حدش يزعل مني لما ما ردش على رسايله لما يقول لي انا عايز اناقشك في الصفة دي من صفات الله
انما ليه ما بردش ده مش هرد انا رديت قبل كده ولا بارد حاليا ولا هارد في المستقبل. لاني لا يمكن اسمح لنفسي بالانزلاق الى هذا الامر لان والله هناك ما هو اهم منه بكتير. الف مرة
الف مرة هموم الامة مشاكل شباب الامة من الحاد ومادية واباحية وشزوز وضعف ايمان وبعد عن تدبر القرآن. عندي اهم مليون مرة من الجدال في مسائل لم تحسم ولن تحسم
خلاص؟ طيب. دي كانت مقدمة طويلة لربع ساعة قبل ما نبدأ الاسماء اللي هنتكلم فيها النهاردة. وهي اسماء اسماء الله الحسنى العلي والاعلى والمتعال. بس كان لازم بصراحة ايه كان لازم نعمل المخدرات
العلي العلي صيغة مبالغة من عالي لما اقول مثلا القمر القمر عالي واتكلم عن الشمس اقول والشمس علية يعني عالية اوي وصلوا للامر لسة ما حدش وصل للشمس وما حدش حتى هيحاول يوصل للشمس
ليه؟ لانها علية يبقى علي صيغة مبالغة من عالي يعني ازا كلمة علي معناها عالي اوي يعني اوي اوي اوي اوي اوي اوي ده معنى كلمة علي. طيب اسم العلي
آآ علي ادلة كثيرة طبعا ورد تمن مرات في القرآن الكريم ركز بقى معي. اسم العلي ورد تمان مرات في القرآن الكريم ست مرات منهم معرف بقلق ومرتين منونا بيت الشعر بتاع الفية ابن مالك اه لأ
اه الفية ابن ما لك الامام امام النحو اللي لخص فيها اه قواعد النحو صرف وقال انه مميزات اللفظ عشان يبقى اسم. عشان نعتبر ان الكلمة دي اسم لازم يكون فيها حاجة من الخمسة دول بالجر والتنوين والنداء ومسند للاسم تمييز حصل
اللي داخل معنا من غير ما يشوف حلقات المقدمة. مهم ترجع تشوف حلقات المقدمة لو سمحت كده احنا هنلاقي ان ست مرات اسم العلي ورد معرفا بال ومرتين منونا تعالوا نشوفهم كده
في اخر اية الكرسي ربنا سبحانه وتعالى بيقول وسع كرسيه السماوات والارض ولا يؤوده حفظهما وهو العلي العظيم العلي اهو جه مقترن بالعظيم عشان ما نرجعلهاش تاني في سورة الشورى
ورد اسم العلي له ما في السماوات وما في الارض وهو العلي العظيم دول المرتين من التمانية اللي ورد فيهم اسم العلي مقترنا باسم العظيم كنا ورا التمن مرات ها
مرتين اهو مع العظيم. دول المرتين بتوع العظيم. نقترن العظيم بقى لنا ست مرات مرة واحدة اقترن باسم الحكيم. برضه سورة الشورى الاية واحد وخمسين وما كان لبشر ان يكلمه الله الا وحيا. او من وراء حجاب او يرسل رسولا فيوحي باذني
فيما يشاء انه علي بالتنوين. حكيم انه علي حكيم يبقى هنا جاء اسم العلي مقترنا بالحكيم باقي خمس مرات الخمسة كلهم مقترنا بسم الله الكبير الخامسة مقترنا باسم الله الكبير
تعالوا نشوفهم سورة الحج تلاتة اتنين وستين ذلك بان الله هو الحق وان ما يدعون من دونه هو الباطل وان الله هو العلي الكبير بلكمان ذلك بان الله هو الحق وان ما يدعون من دونه الباطل وان الله هو العلي الكبير. برضه نفس النهاية
في سورة سبأ ولا تنفع الشفاعة عنده الا لمن اذن له حتى اذا فزع عن قلوبهم قالوا ماذا قال ربكم؟ قالوا الحق وهو العلي الكبير ذلكم بانه اذا دعي الله وحده كفرتم وان يشرك به تؤمنوا. فالحكم لله العلي
كبير المرة الخامسة في اخر الاية اربعة وتلاتين من سورة النساء اللي هي الاية اللي بتبدأ بالرجال قوامون على النساء بتنتهي بان الله كان عليا كبيرا التنوين ان الله كان عليا كبيرا
دول الخمس مرات اللي ورد فيهم مقترنا باسم الكبير تعالوا بقى ده كده بالنسبة لاسم العلي خلاص؟ طب تعالوا نشوف في السنة ورد فين ورد في احاديث كثيرة كلها احاديث النبي صلى الله عليه وسلم كان بيعلم فيها الاذكار
كل الاحاديث اللي ورد فيها اسم العلي كانت اذكار النبي بيعلم اذكار للصحابة لامهات المؤمنين. ناخد واحد من الاحاديس دي النبي صلى الله عليه وسلم كان بيعلم سيدنا علي بن ابي طالب رضي الله عنه
قال له ايه بقى الا اعلمك كلمات اذا قلتهن غفر لك على انه مغفور لك لا اله الا الله العلي العظيم لا اله الا هو الحليم الكريم. سبحان الله رب العرش العظيم. الحمد لله رب العالمين. الى اخر ايه؟ الحديس. لكن كلها اذكار زي ما قلنا
خلاص؟ طيب قلنا كده ان العلي معناها العالي قوي بس مش معنى ان حد عالي قوي يعني هو اعلى واحد لما نقول مسلا ايه فلان ده بيشتغل في وظيفة عالية قوي في الشركة. مش معنى كده ان هو اعلى واحد. مش مع كأنه رئيس مجلس ادارة يعني
ازا هل ربنا اسمه العلي حلو اوي. طب هل ممكن يكون في حد اعلى منه؟ لأ الحل ازاي؟ يأتي بقى اسم الاعلى صيغة تفضيل صيغة افعل تفضيل فلان اعلى من فلان
بس ممكن يكون فيه اعلى منه. لكن لو قلت فلان هو الاعلى في الشركة. يبقى لا يوجد من هو اعلى منه في الشركة. يبقى هو صاحب الشركة بقى. يبقى هو
رئيس مجلس الادارة بقى او ايا كان ووقع لي الاعلى يبقى هو من اسماء الله تعالى الاعلى. يعني الله هو الاعلى كل شيء مسلا من اسمائه القوي لو حد قال فلان ايضا قوي او مسلا امريكا قوية برضه. نقول له الله هو الاعلى في كل صفاته يبقى في القوة هو اعلى
من امريكا هو اعلى من من من اي حد طيب الله هو العليم واحد ييجي يقول لي طب ما فلان عليم ده واخد جايزة نوبل في الفيزيا تقول له الله هو الاعلى في
كل صفاته يبقى في العلم هو الاعلى. في الحكمة هو الاعلى. في كل صفاته هو الاعلى. في السمع هو الاعلى. في البصر هو الاعلى. في كل حاجة هو الاعلى. في كل حاجة
فده في الصفات وفي الذات ايضا هو العلي مستو على عرشه والعرش فوق السماوات فبالزات هو العلي وهو الاعلى لا يوجد من هو اعلى من الله فطرة الانسان نفسها يا جماعة انك لما بتدعو الله بتعمل ازاي
تنظر الى السماء تنظر لفوق الى الى اعلى تنظر الى اعلى وانت بتدعي ربنا ما فيش حد بينظر الى الارض وهو بيدعي ربنا ما فيش حد بينظر يمين وهو بيدعي ربنا. ما فيش حد بينزر شمال وهو بيدعي ربنا
فدي فطرة ربنا ستر عليها الانسان انه الله يرفع راسه للسما كده ننظر الى السماء لان هو العلي مش معنى كده خلي بالك ان ربنا قال ان هو في السماء كمان
مش معنى كده انه بيحل في السماء هنا خطر قوي بقى الكلام ده ربنا يلاقي يحل في مخلوقاته يعني ربنا قال في سورة الملك امنتم من في السماء ان يخسف بكم الارض فاذا هي تمور. يبقى ربنا وصف نفسه انه في السماء بمعناها يعني
معناها ان ربنا جوة السما ان السماء تحوي ربنا ده ده كفر ما ينفعش اقول كده اصلا ما ينفعش مين قال ان السما تحتوي ربنا؟ ده كفر السماء من السبو اشارة للفوقية. والله سبحانه وتعالى ليس فوقه شيء. كما قال النبي صلى الله عليه وسلم. وقرأنا في الحديث
لما تكلمنا في اسم الظاهر والباطن قال اللهم انت الظاهر فليس فوقك شيء اللهم انت الظاهر فليس فوقك شيء يبقى مش معنى كده يعني ربنا فوق السما كمان كون ان هو في السماء
يعني فوق كل ما يعلوك سماء السقف بتاع بيتك سماء كل ما يعلو سماح نرجع بقى للاسم الاعلى تاني اسمي الاعلى ايه الدليل عليه من القرآن الكريم سبحي اسم ربك الاعلى
هنا كمان في صورة الليل الا ابتغاء وجه ربه الاعلى. ولسوف يرضى اذا ربنا وصف بالاعلى مرتين في القرآن الكريم بعض الناس بيقول ان الدليل على اسم الاعلى من السنة
وقول النبي صلى الله عليه وسلم اه في حديث آآ صحيح ان السيدة عائشة رضي الله عنها قالت سمعت النبي صلى الله عليه وسلم وهو مستند الي يعني كان مسنود عليها كده
يقول اللهم اغفر لي وارحمني والحقني بالرفيق الاعلى في ناس افتكروا ان الرفيق الاعلى هو الله قال لك ده دليل ان اسمي الاعلى الاسم الاعلى من الاسماء الحسنى الاعلى ليس هو الله
ليس من اسماء الله الرفيق الاعلى الحقني بالرفيق الاعلى يعني بالانبياء والصديقين الرفيق اللي اللي هيبقوا يعني هيرافقهم النبي صلى الله عليه وسلم في اعلى عليين بمعنى فكأن النبي صلى الله عليه وسلم كان بيدعو انه يبقى بينهم بعد موته يعني. لكن هناك ادلة اخرى من السنة النبوية
على اسمي الاعلى. مسلا الصحابة وصفوا صلاة النبي صلى الله عليه وسلم فقال الراوي حديس صحيح الراوي بيروي كيف كان النبي صلى الله عليه وسلم يصلي وكان يقول في سجوده سبحان ربي الاعلى سبحان ربي الاعلى
ده دليل من السنة على اسم الاعلى خلي بالكم مسلا لما نيجي مسلا نبص في طبعا اكتر واحد ادعى او تعالى او استعلى فرعون ربنا لما ارسل موسى عليه السلام لفرعون قال له ايه
اذهب الى فرعون انه طغى وقل هل لك الى ان تزكى واهديك الى ربك فتخشى هو فرعون طه لانه عمل ايه حشر فنادى فقال انا ربكم الاعلى ادعى الربوبية وادعى انه الاعلى
النتيجة ربنا عمل فيه ايه فاخذه الله نكال الاخرة والاولى. ان في ذلك لعبرة لمن يخشى. ربنا انكل به جعله عبرة لكل انسان بس مش هيستفيد من هذه العبرة الا مين
فيها دي ان في ذلك لعبرة لمن يخشى لمن يخشى ان يكون على الطريق الخطأ مش على الطريق الصحيح لزلك احنا لما بنذكر هذا الاسم في الصلاة الاسم الاعلى بنذكره امتى؟ في اي وضع
في وضع السجود ايه وضع السجود ده؟ وضع السجود ده انت بتضع فيه انفك وجبهتك اللي هم علامات الشرف والكرامة عندك مطرح ما بتحط رجليك يقول لك حط راسك مطرح ما تحط رجليك هو احنا بنعمل كده بالزبط في السجود
نحط راسنا مطرح ما نحط رجلينا ده تذلل تذلل انت بتقول سبحان ربي الاعلى وانت حاطط راسك في اوطى مكان ممكن توصل اليه على الارض اللي بتمشي عليها برجليك وتناجي وتقول سبحان ربي الاعلى
ربنا يجذبك الى اعلى بحيث تكون اقرب ما يمكن اليه. تصور بقى يعني النبي عليه الصلاة والسلام بيقول ايه ان اقرب ما يكون العبد الى ربه وهو ساجد اكثروا من الدعاء فيه
اقرب وضع بيبقى فيه العبد او الامة لله سبحانه وتعالى السجود ازاي يعني ازاي ازاي ابقى في اقرب حالة لله وهو الاعلى وانا حاطط راسي ها في اسفل نقطة بينما ربنا هو الاعلى ازاي كده اكون مجرب باقرب من ربنا
لان العزة لله وحده بيقول اه الذين يتخذون آآ آآ شف دي ربنا بيقول الذين يتخذون الكافرين اولياء من دون المؤمنين. ايبتغون عندهم العزة فان ان العزة لله جميعا. العزة كلها لله وحده
هو الذي يعطي العزة ازا كلما تواضعت لله اعزك الله ورفعك الله ورفع قدرك ورفع درجاتك اقصى تواضع ممكن الانسان يظهره هو انه يضع راسه مطرح ما بيحط رجليه اكتر من كده ايه تواضع؟
انك وانت في اسفل وضع ده راسك في اسفل نقطة تقول سبحان ربي الاعلى ربنا يعزك ويرفعك ويرفع قدرك ويرفع درجاتك انما فرعون بقى عمل ايه تعال استعلى حصل له ايه
لما فرعون تعال تعالى على الله الله المتعال. ده بقى هياخدنا للاسم التالت دلوقتي المتعال والله المتعال نكل به نكل به مش قلنا الله هو العلي والاعلى والمتعال العلي والاعلى والمتعالي
فربنا المتعال نكل به. خل بالك قلنا الله هو العلي يعني عالي قوي ممكن حد يعلو عليه لأ هو الاعلى يمكن حد يحاول يعلو مع الوقت يعني حاليا هو الاعلى. طب ما يمكن بعدين
لأ ده ربنا متعال يعني ايه متعال؟ يعني متفاعل مع العلو يعني باستمرار في حالة علو مستمر هو الاعلى باستمرار وهو العلي باستمرار. فهو في علوه مستمر وهو الاعلى دائما وابدا
هذا لم ولن يتغير ولا يوجد متعال الا الله المتعال هذا الاسم ورد في القرآن الكريم مرة واحدة فقط في سورة الرعد. لكن هتشوفوا بعد كده انه ورد فعل التعالي فوق العشرين مرة
تعالوا نشوف المرة اللي ورد فيها في سورة الرعد في سورة الرعد الله يعلم ما تحمل كل انثى وما تغيض الارحام وما تزداد. وكل شيء عنده بمقدار عالم الغيب والشهادة الكبير المتعال
ربنا هو المتعال اما الحمار اللي اسمه فرعون ده قال انا ربكم الاعلى عارفين هو عمل ايه المجرم ده ده هو مش بس تعال ربنا قال وان فرعون لعالم في الارض وانه لمن المسرفين
من المشرفين يعني ايه من المسرفين؟ بصوا تعرفوا ده منتهى الاسراف ان فرعون لعالم في الارض وانه لا من المسلمين. احنا احنا في ترجمة مؤسسة جسور ترجمنا آآ من المسرفين دي امونجز اكستريمستس
يعني مسرف خلاني يعني متطرف فرعون كان متطرف في التعالي بتاعه ده مش بيتعالى على خلق الله لأ طب يتعالى على الله يعني لما يقول انا ربكم الاعلى ادعى الربوبية ها
معناه ان آآ مشي وعايزين تاخدوا الله رب خدوه ولكن انا اعلى الله الله الله يا نهارك اسود وسورة القصص يعني ربنا وصفه بالتعالي ايضا عشان كده لانه لانه مجرم في تعاليه
ربنا قال ان فرعون علا في الارض وجعل اهلها شيعا فرعون زودها جدا في قال انا ربكم الاعلى. يعني ممكن الله يبقى رب جمال. اه ماشي. وانا رب. بس انا الاعلى
حصل ايه بقى ربنا قهره باسمه المتعال ازا اسم المتعال يصف علو القهر ربنا يقهر كل متعالي يحاول ان يتعالى في الارض واسم الاعلى يدل على علو الشأن وعلو كل الصفات صفات الله تعالى. واسم العلي يدل على علو الذات. علو الفوقية. الله هو الظاهر
الذي ليس فوقه شيء شفتم بقى التلات اسماء مهمين ازاي صحيح ان اسم المتعال ورد مرة واحدة في القرآن. لكن فعل التعالي ورد حوالي عشرين مرة زي ما قلت لكم
كلهم لكن شف مسلا ربنا يتعالى فوق اي وصف بالنقص سورة النمل االه مع الله تعالى الله عما يشركون ربنا بيتعالى اعلى من هذه الشركيات من ان يكون معه اله آآ الهة اخرى
ويتعالى فوق آآ ان يكون له شريك في الالوهية في مسلا ناس ادعوا ان لله ولد. المسيحيين مسلا قالوا ان ربنا عنده ولد وفي بعض القبائل العربية قالت ان ربنا عنده بنات الملائكة بنات الله. فاسمع بقى في سورة الانعام
وجعلوا لله شركاء الجن وخلقهم وخرقوا له بنين وبنات بغير علم سبحانه وتعالى عما يصفون تعال عن هذا الوصف. تعال عن ان يكون له ولد. هم سورة الاسراء سبحانه وتعالى
عما يقولون علوا كبيرا. ربنا يتعالى اعلى مما يقولون عنه ومش ومش علو عادي لأ. العلو نفسه كبير. فربنا يتعالى عما يقولون علوا كبيرا. هو كلمة تعالى علوا كفاية كمان
وكبره تكبيرا. يتعالى علوا لكن لأ. يتعالى علوا كبيرا التعالي لله فقط المتعالي هو من يرى نفسه اعلى ممن حوله. وهذا لا يجوز الا لله فقط. ما هو دي الحقيقة
غير كده لما حد يرى نفسه اعلى من الباقيين. ده حز نفس ده ايجو. هو عنده الانا بس متضخمة شوية الله وحده هو الاعلى خلاص هذه هي الحقيقة ويعلم انه الاعلى
ركزوا بقى معي في موضوع الاقترانات احنا قربنا نخلص الدنيا خمس دقايق كده بس ركزوا معي في الاقترانات بتاعة الاسماء التلاتة مهمة اوي وفي واجب في اخر الحلقة هل لاحظتم
واحنا بنتكلم عن دليل اسم المتعال انه مقترن باسم الكبير دليل المتعال هو ايه عالم الغيب والشهادة الكبير المتعال يبقى اسم المتعال مرة واحدة مع الكبير ولم يرد مرة اخرى في القرآن الكريم
مرض ورد مرة واحدة ومقترنا باسم الكبير اسمي الاعلى ورد مرتين ولم يقترن باي اسم ورد منفردا. افكركم اهو سبحي اسم ربك الاعلى الا ابتغاء وجه ربه الاعلى خلاص يبقى الاعلى ورد منفردا
والمتعال ورد مرة واحدة مقترن بالكبير ايه كمان العلي جه تمن مرات فاكرين انتم اول الحلقة ها اقترن بايه ؟ مرتين باسم العظيم اية الكرسي وفي الشورى في اولها. اهي
اية الكرسي ولا يؤوده حفظهما وهو العلي العظيم. مقترن بالعظيم وفي اول سورة الشورى له ما في السماوات وما في الارض وهو العلي العظيم. حلو اوي ورد خمس مرات مقترنا بالكبير
خمس مرات مقارنا بالكبير في الحج وفي لقمان بنفس الصيغة وان الله هو العلي الكبير. في الحج. وان الله هو العلي الكبير. في لقمان وورد في سورة سبأ قالوا ماذا قال ربكم؟ قالوا الحق وهو العلي الكبير
فالحكم لله العلي الكبير فيه غافر ان الله كان عليا كبيرا. خمس مرات مع الكبير وقلنا مرة واحدة مع ايه مع الحكيم. طيب طيب ازا كده اسم الكريم. انسوا بقى اسم العلي
خلاص قلنا ما جاش مقترن مع حاجة خالص والمتعال جه مع الكبير انا اسف مش على علي انا اسف. الاعلى مش مقترن بحاجة دلوقتي عندنا المتعالج مع الكبير ولعلي خمس مرات من التمانية مع الكبير
طب تعالوا نشوف اسم الكبير ده اسم اسماء الله. اسم الكبير جه كم مرة في القرآن الكريم ست مرات بس هم الستة دول مرة مع المتعال وخمسة مع العلي. ما جاش مرة التواب الكبير؟ لأ
بلاش مرة الغفور الكبير لأ بلاش مرة الرحيم الكبير لأ الكبير لم يرد في القرآن الا ست مرات مع المتعال والعليين. اه بصوا بقى هو ده التدبر مش نقعد نتخانق على معاني صفات ذات الله اللي مستحيل نحيط به علما. ونترك المهم
ربنا اورد اسم الكبير ست مرات. كلهم مع العلي والمتعالي. ليه ايه الرسالة الموجهة الى قلبك حضراتكم عندكم واجب لبكرة شوفوا ايه المشترك في السياقات بتاعة الايات اللي ورد فيها اسم العلي
واسمي الكبير واسم المتعال واسم الكبير ايه علاقة العلو بالكبر حاولوا توصلوا لسبب اقتران الاسمين دول ببعض قبل ما نتدبر الموضوع ده مع بعض بكرة والله اعلى واعلم اللهم لك الحمد انت نور السماوات والارض ومن فيهن ولك الحمد انت قيام السماوات والارض
ولك الحمد انت رب السماوات والارض ومن فيهن انت الحق ووعدك الحق ولقاؤك الحق والجنة حق. والنار حق والساعة حق اللهم لك اسلمنا وبك امنا وعليك توكلنا واليك انبنا وبك خاصمنا
واليك حاكمنا فاغفر لنا ما قدمنا وما اخرنا وما اسررنا وما اعلنا انت الهنا لا اله الا انت اللهم انت ربنا خلقتنا ونحن عبيدك ونحن ونحن عبيدك واماؤك نواصينا بيدك. ماض فينا حكمك. عدل فينا قضاؤك
اللهم ربنا ورب السماوات ورب الارض ورب كل شيء ومليكه فالق الحب والنوى. منزل التوراة والانجيل والقرآن العظيم نعوذ بك من شر كل دابة انت اخذ بناصيتها انت الاول فليس قبلك شيء. وانت الاخر فليس بعدك شيء. وانت الظاهر فليس فوقك شيء. وانت
الباطل فليس دونك شيء اقض عنا الدين واغننا من الفقر اللهم انت الله لا اله الا انت انت الغني ونحن الفقراء اليك اللهم اغننا بالافتقار اليك. ولا تفقرنا بالاستغناء عنك. نعوذ بك من الفقر الا اليك. اللهم اكفنا
حلالك عن حرامك. واغننا بفضلك عمن سواك اللهم ما امسى بنا من نعمة او باحد من خلقك فمنك وحدك لا شريك لك فلك الحمد ولك الشكر يا ربنا لك الحمد كما ينبغي لجلال وجهك وعظيم سلطانك
اغفر لنا ذنوبنا ادخلنا في رحمتك وانت ارحم ارحم الراحمين وتب علينا انك انت التواب. وحسن اخلاقنا بالصفات الحميدة والاخلاق الكريمة اعزنا بطاعتك ولا تذلنا بمعصيتك اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا واليك والى
وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضى بكل اجسادنا. اللهم اجعل حبنا كله لك. وسعينا كله في مرضاتك
اللهم اجعلنا ممن احصوا اسماءك الحسنى وبلغنا بها جنتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا اسأل الله العلي العظيم ان يجعل هذا التدبر في ميزان حسناته
وحسناتكم جميعا اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون بحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم
يحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة
فلسطين يا حي يا قيوم برحمتك نستغيث. اللهم سدد رميهم. خيب رمي عدوهم. انصرهم على عدوك وعدوهم وكن مع اخواننا في تركستان الشرقية وفي الشام وفي كشميرا وفي الهند. وانصر من نصرهم. واخذل من خذلهم
وطهر المسجد الاقصى من الدنس فانهم لا يعجزونك اللهم احفظ المسلمين من الزلازل والغرق والهدم والامراض. اللهم يا من جعلت النار بردا وسلاما على ابراهيم اجعل السجن بردا وسلاما على عبادك واماءك المأسورين والمأسورات وعجل بفرجهم واحسن خلاصهم وفرج كربهم وكن مع المبتلين من عبادك المهينين
مهجرين من ديارهم ضاعف ثوابهم ثبتهم على دينهم. فان كانوا جياع فاطعمهم وان كانوا حفاة فاحملهم. وان كانوا عراة وان كانوا مرضا فعافهم وان كانوا مقهورين فانصرهم. واشف صدور عبادك ممن ظلمهم. فارهم فيه يوما
وبالذي شققت فيه البحر لموسى وهارون واغرقت فيه عدوك اللهم اشف مرضانا واهد شبابنا وارض عنا ورضنا واجمعنا في ظل عرشك يوم لا ظل الا ظلك. واسقنا من يد سيدنا محمد
ضربة هنيئة لا نظمأ بعدها ابدا. ولا تحرمنا لذة النظر الى وجهك الكريم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحد
على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها فيض الايمان بك وجميل التوكل عليك واحيها يا ربنا بمعرفتك
يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد ونراكم غدا باذن الله في نفس هذا الموعد ان كنا من اهل الدنيا ولا تنسوا عمل الواجب
السلام عليكم